РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број: 06-2/278-16

24. јануар 2017. године

Б е о г р а д

З А П И С Н И К

ДЕВЕТЕ СЕДНИЦЕ ОДБОРА ЗА КУЛТУРУ И ИНФОРМИСАЊЕ

НАРОДНЕ СКУПШТИНЕ РЕПУБЛИКЕ СРБИЈЕ,

ОДРЖАНЕ 28. НОВЕМБАР 2016. ГОДИНЕ, У 13,00 ЧАСОВА

Седница је почела у 13,10 часова.

Седницом је председавала Маја Гојковић, председница Одбора.

Седници су присуствовали: мр Јадранка Јовановић, Мирко Крлић, Снежана Пауновић, др Ана Стевановић, Весна Марјановић, Наташа Михаиловић Вацић, Хаџи Милорад Стошић и Ђорђе Вукадиновић, чланови Одбора.

Седници је присуствовао: Србислав Филиповић, Драгана Костић, Милетић Михајловић, Владимир Ђурић, Маја Виденовић и Енис Имамовић, заменици чланова Одбора.

Седници није присуствовала Александра Белачић, члан Одбора нити њен заменик.

На предлог председавајућег, чланови Одбора су већином гласова усвојили следећи:

Д н е в н и р е д:

1. Утврђивање листе кандидата за чланове Савета Регулаторног тела за електронске медије, као и листе организација које заједно чине јединственог овлашћеног предлагача, које су предложили универзитети акредитовани у Републици Србији, заједничким договором, као и удружења чији су циљеви остваривање слободе изражавања и заштита деце, заједничким договором;
2. Разматрање Иницијативе за доношење аутентичног тумачења одредаба Закона о електронским медијима, коју је Одбору поднела Јавна медијска установа „Радио телевизија Србије“.

**ПРВА ТАЧКА**- Утврђивање листе кандидата за чланове Савета Регулаторног тела за електронске медије, као и листе организација које заједно чине јединственог овлашћеног предлагача, које су предложили универзитети акредитовани у Републици Србији, заједничким договором, као и удружења чији су циљеви остваривање слободе изражавања и заштита деце, заједничким договором

Председавајућа је подсетила чланове Одбора на поступак предлагања чланова Савета Регулатора, регулисан чл. 10. и 11. Закона о електронским медијима. Такође, истакла је да су служби Одбора достављени образложени предлози три универзитета, као и образложени предлози 56 удружења чији су циљеви остваривање слободе изражавања и заштита деце.

Председавајућа је информисала присутне да сматра да на основу поднете документације, Универзитет у Београду, Универзитет УНИОН - Никола Тесла, као и Универзитет у Крагујевцу, испуњавају услове прописане Законом о електронским медијима.

Констатовала је да од предложених кандидата, а на основу поднете документације, сматра да услове прописане Законом о електронским медијима и Јавним позивом, испуњавају: Владимир Томашевић и Горан Петровић.

Председавајућа је отворила расправу поводом ове тачке Дневног реда у којој су учествовали: Владимир Ђурић, Ана Стевановић, Енис Имамовић, Весна Марјановић, Ђорђе Вукадиновић, Наташа Михаиловић Вацић, Снежана Пауновић, Србислав Филиповић и Маја Гојковић.

**Владимир Ђурић** истакао је да сматра да поједина удружења чији су циљеви остваривање слободе изражавања и заштита деце, а која су искористила своје законско право да предложиле кандидате за члана Савета Регулатора, не испуњавају услове прописане Јавним позивом.

**Ана Стевановић** сагласила се са изнетим ставом Владимира Ђурића и додала да примарна делатност организација које су поднеле образложени предлог два кандидата за члана Савета Регулатора, није у складу са условима предвиђеним Законом о електронских медијима.

**Енис Имамовић** констатовао је да је претходни избор за члана Савета Регулатора спроведен у складу са Законом, као и да сматра да је потребно сачекати са поступком утврђивање листе кандидата за чланове Савета Регулаторног, као и листе организација које заједно чине јединственог овлашћеног предлагача до окончања управног спора које су невладине организације покренуле.

**Весна Марјановић** нагласила је да је на Седмој седници Одбора за културу и информисање, одржаној 2. новембра 2016. године, гласала против доношења нове Одлуке о покретању поступка за предлагање кандидата за чланa Савета Регулаторног тела за електронске медије које предлаже овлашћени предлагач удружења чији су циљеви остваривање слободе изражавања и заштита деце, заједничким договором.

Додала је да је поступак утврђивања листе кандидата за члана Савета Регулатора, који се бира на предлог овлашћеног предлагача универзитета акредитованих у Републици Србији једноставнији, јер, како је наведено, само два кандидата испуњавају услове прописане Јавним позивом. У свом даљем излагању констатовала је да се у складу са чланом 11. став 8. Закона о електронским медијима, листа кандидата за члана Савета Регулатора ставља на Дневни ред првог наредног заседања, што у претходном избору члана Савета Регулатора, који се бира на предлог овлашћеног предлагача удружења чији су циљеви остваривање слободе изражавања и заштита деце, није био случај.

Истакла је да није потребно расправљати о резултатима гласања, с обзиром да сматра да поступак предлагања кандидата за члана Савета Регулатора, који се бира на предлог овлашћеног предлагача, удружења чији су циљеви остваривање слободе изражавања и заштита деце, заједничким договором, а који је спроведен у Десетом сазиву Народне скупштине, није спроведена у складу са одредбама Закона о електронским медијима.

**Ђорђе Вукадиновић** сагласио се са претходно изнетим ставовима чланова Одбора и додао да сматра да су приликом претходног избора за члана Савета Регулатора, изабрани мање компетентни кандидати. Нагласио је да је рад Савета Регулатора у преходном периоду споран, и оценио је тренутно стање у области информисања као изузетно лоше. У наставку свог излагања истакао је да је потребно дати предност кандидатима који до сада нису обављали функцију члана Савета Регулатора.

Изнео је мишљење да предложени кандидати не испуњавају прописане услове за члана Савета Регулатора, с обзиром на чињеницу да немају довољно искуства у области информисања.

**Маја Гојковић** информисала је присутне чланове Одбора о резултатима гласања Прве тачке Дневног реда, Друге седница, Другог редовног заседања Народне скупштине Републике Србије у 2016. години која је гласила: „Избор чланова Савета Регулаторног тела за електронске медије".

У наставку свог излагања истакла је да удружења чији су циљеви остваривање слободе изражавања и заштита деце, а која су искористиле своје законско право да предложе кандидате за члана Савета Регулатора, испуњавају све услове прописане Законом о електронских медија и Јавним позивом.

Констатовала је да је поступак предлагања кандидата за члана Савета Регулатора, који се бира на предлог овлашћеног предлагача, удружења чији су циљеви остваривање слободе изражавања и заштита деце, заједничким договором, а који је спроведен у Десетом сазиву Народне скупштине, спровео у складу са одредбама Закона о електронским медијима.

**Ана Стевановић** изнела је мишљење да пројекти која су удружења реализовала у последње три године, нису из области остваривање слободе изражавање и заштита деце.

Предложила је да Одбор организује јавни разговор са предложеним кандидатима који се бирају на предлог овлашћеног предлагача, удружења чији су циљеви остваривање слободе изражавања и заштита деце, заједничким договором, а који нису изабрани на Другој седници, Другог редовног заседања Народне скупштине Републике Србије у 2016. Години.

**Наташа Михаиловић Вацић** сагласила се са излагањем председавајуће и додала да сматра да поступак избора члана Савета Регулатора, на седници Народне скупштине не треба бити поновљен.

**Снежана Пауновић** истакла је да сматра да се поступак предлагања кандидата за члана Савета Регулатора, који се бира на предлог овлашћеног предлагача, удружења чији су циљеви остваривање слободе изражавања и заштита деце, заједничким договором, а који је спроведен у Десетом сазиву Народне скупштине, спровео у складу са одредбама Закона о електронским медијима.

**Србислав Филиповић** напоменуо је да сваки народни посланик се опредељује, иступа и гласа по сопственом уверењу и у складу са прописима који регулишу рад Народне скупштине и додао да свака организација која испуњава услове прописане Законом о електронским медијима има право да предложи два кандидата за члана Савета Регулатора.

**Владимир Ђурић** сагласио се у делу излагања члана Одбора Србислава Филиповића да би сваки народни посланик своју дужност требало да обавља у складу са Законом о Народној скупштини.

**Снежана Пауновић** истакла је да је Дневни ред данашње седнице утврђен, као и да тачка Дневног реда о којој се води претрес гласи: „Утврђивање листе кандидата за чланове Савета Регулаторног тела за електронске медије, као и листе организација које заједно чине јединственог овлашћеног предлагача, које су предложили универзитети акредитовани у Републици Србији, заједничким договором, као и удружења чији су циљеви остваривање слободе изражавања и заштита деце, заједничким договором“, те да је стога неопходно да се сви чланови Одбора у свом излгању придржавају усвојеног Дневног реда.

**Маја Гојковић** сагласила се са изнетим ставом Снежане Пауновић и замолила је чланове Одбора да се у свом излгању држе усвојеног Дневног реда.

С обзиром да поводом ове тачке Дневног реда није било даље расправе, председавајућа је ставила на гласање предлог, да се утврди листа кандидата за члана Савета Регулаторног тела за електронске медије који се бира на предлог универзитета акредитованих у Републици Србији, заједничким договором, а на којој се налазе проф. др Владимир Томашевић и Горан Петровић.

Одбор је са 10 гласова за, 3 гласа против и 2 члана који нису гласали, утврдио Листу кандидата за члана Савета Регулатора медије који се бира на предлог овлашћеног предлагача универзитети акредитовани у Републици Србији, заједничким договором, а на којој се налазе проф. др Владимир Томашевић и Горан Петровић.

Председавајућа је ставила на гласање предлог да се у складу са чланом 10. Закона о електронским медијима утврди Листа организација које заједно чине јединственог овлашћеног предлагача, који се бира на предлог универзитета акредитовани у Републици Србији, заједничким договором, а на којој се налазе: Универзитет у Београду, Универзитет УНИОН- Никола Тесла и Универзитет у Крагујевцу.

Одбор је са 11 гласова за, 3 гласа против и 2 члана који нису гласали, утврдио Листу организација које заједно чине јединственог овлашћеног предлагача у складу са чланом 10. Закона о електронским медијима, а на којој се налазе: Универзитет у Београду,Универзитет УНИОН- Никола Тесла и Универзитет у Крагујевцу.

Председавајућа је ставила предлог на гласање да се утврди Листа кандидата за члана Савета Регулатора који се бира на предлог удружења чији су циљеви остваривање слободе изражавања и заштита деце, заједничким договором, а на којој се налазе, Радоје Кујовић и Радослав Николић.

Одбор је са 10 гласова за, 4 гласа против и 2 члана који нису гласали, утврдио Листу кандидата за члана Савета Регулатора који се бира на предлог удружења чији су циљеви остваривање слободе изражавања и заштита деце, заједничким договором, а на којој се налазе Радоје Кујовић и Радослав Николић.

Председавајућа је ставила на гласање предлог да се у складу са чланом 10. Закона о електронским медијима утврди Листа организација које заједно чине јединственог овлашћеног предлагача, који се бира на предлог удружења чији су циљеви остваривање слободе изражавања и заштита деце, заједничким договором, а на којој се налазe: Национална организација особа са инвалидитетом, „Савез глувих и наглувих Србије“, „Савез слепих Србије“, Савез удружења за помоћ ментално недовољно развијеним особама Србије, Савез параплегичара и квадриплегичара Србије, СГН Војводине - Аудиолошки центар Нови Сад, Удружење глувих и наглувих Косова и Метохије, Асоцијација тумача српског знаковног језика, Градска организација глувих Београда, Удружење глувих и наглувих Ужице, Удружење глувих и наглувих Шумадијског округа, Градска организација глувих и наглувих Лесковац, Градска организација глувих и наглувих Ниш, Међуопштинска организација глувих и наглувих Пирот, Oсновна организација глувих и наглувих Прокупље, Општинска организација глувих и наглувих Алексинац, Међуопштинско удружење глувих и наглувих Пожаревац, Градска организација глувих и наглувих Смедерево, Општинско удружење глувих и наглувих Велика Плана, Удружење глувих и наглувих Ваљево, Међуопштинска организација глувих и наглувих, Основна организација глувих и наглувих Крушевац, Основна организација глувих и наглувих Краљево, Међуопштинско удружење глувих и наглувих за град Чачак, Удружење глувих и наглувих Нови Пазар, Спортско удружење глувих и наглувих Нови Пазар, Општинска организација глувих и наглувих Трстеник, Општннска организација глувих и наглувих Куршумлија, Међуопштинска оргализација глувих и наглувих Врање, Организација глувих Нови Сад, Организација глувих и наглувих Зрењанин, Међуопштинска организација глувих и наглувих Суботица, Међуопштинска организација глувих и наглувих Панчево, Међуопштинска организација глувих и наглувих Кикинда, Међуопштинска организација глувих и наглувих С. Митровица, Међуопштинска организација глувих и наглувих Сента, Организација глувих и наглувих Бела Црква, Удружење глувих Жабаљ, Међуопштинска организација СГН Косовска Митровица, Oкружна организација слепих Лесковац, Општинска организација слепих и слабовидих Велика Плана, Удружење за помоћ МНРО Звездара, Друштво за помоћ МНРЛ Алексинац, Удружење „Имам право", Друштво за помоћ МНРЛ Александровац, Удружење за помоћ ментално недовољно развијених особа Нови Пазар, Удружење за помоћ МНРО „Загрљај" Топола, Удружење за помоћ МНРО „Бисер" општине Србобран, Удружење за помоћ МНРО Ивањица, Удружење за помоћ деци са посебним потребама „Наши снови“,Удружење за помоћ МНРО Трстеник и Међуопштинско удружење бубрежних инвалида и болесника Смедеревске Паланке и Велике Плане- Kidney.

Одбор је са 11 гласова за, 4 гласа против и једним чланом који није гласао, утврдио листу организација чији су циљеви остваривање слободе изражавања и заштита деце, а на којој се налазе: Национална организација особа са инвалидитетом, „Савез глувих и наглувих Србије“, „Савез слепих Србије“, Савез удружења за помоћ ментално недовољно развијеним особама Србије, Савез параплегичара и квадриплегичара Србије, СГН Војводине - Аудиолошки центар Нови Сад, Удружење глувих и наглувих Косова и Метохије, Асоцијација тумача српског знаковног језика, Градска организација глувих Београда, Удружење глувих и наглувих Ужице, Удружење глувих и наглувих Шумадијског округа, Градска организација глувих и наглувих Лесковац, Градска организација глувих и наглувих Ниш, Међуопштинска организација глувих и наглувих Пирот, Oсновна организација глувих и наглувих Прокупље, Општинска организација глувих и наглувих Алексинац, Међуопштинско удружење глувих и наглувих Пожаревац, Градска организација глувих и наглувих Смедерево, Општинско удружење глувих и наглувих Велика Плана, Удружење глувих и наглувих Ваљево, Међуопштинска организација глувих и наглувих, Основна организација глувих и наглувих Крушевац, Основна организација глувих и наглувих Краљево, Међуопштинско удружење глувих и наглувих за град Чачак, Удружење глувих и наглувих Нови Пазар, Спортско удружење глувих и наглувих Нови Пазар, Општинска организација глувих и наглувих Трстеник, Општннска организација глувих и наглувих Куршумлија, Међуопштинска оргализација глувих и наглувих Врање, Организација глувих Нови Сад, Организација глувих и наглувих Зрењанин, Међуопштинска организација глувих и наглувих Суботица, Међуопштинска организација глувих и наглувих Панчево, Међуопштинска организација глувих и наглувих Кикинда, Међуопштинска организација глувих и наглувих С. Митровица, Међуопштинска организација глувих и наглувих Сента, Организација глувих и наглувих Бела Црква, Удружење глувих Жабаљ, Међуопштинска организација СГН Косовска Митровица, Oкружна организација слепих Лесковац, Општинска организација слепих и слабовидих Велика Плана, Удружење за помоћ МНРО Звездара, Друштво за помоћ МНРЛ Алексинац, Удружење „Имам право", Друштво за помоћ МНРЛ Александровац, Удружење за помоћ ментално недовољно развијених особа Нови Пазар, Удружење за помоћ МНРО „Загрљај" Топола, Удружење за помоћ МНРО „Бисер" општине Србобран, Удружење за помоћ МНРО Ивањица, Удружење за помоћ деци са посебним потребама „Наши снови“,Удружење за помоћ МНРО Трстеник и Међуопштинско удружење бубрежних инвалида и болесника Смедеревске Паланке и Велике Плане- Kidney.

**ДРУГА ТАЧКА** - Разматрање Иницијативе за доношење аутентичног тумачења одредаба Закона о електронским медијима, коју је Одбору поднела Јавна медијска установа „Радио телевизија Србије“

Председавајућа је обавестила присутне да је Одбору за културу и информисање дана 17. новембра 2016. године, достављена Иницијатива Јавне медијске установе “Радио телевизија Србије” за доношење аутентичног тумачења члана 100. Закона о електронским медијима и додала да сходно члану 107. Устава Републике Србије и 194. Пословника Народне скупштине, предлог за доношење аутентичног тумачења закона, може да поднесе Уставом овлашћени предлагач закона.

Председавајућа је отворила расправу поводом ове тачке Дневног реда у којој су учествовали: Ђорђе Вукадиновић, Ана Стевановић и Весна Марјановић.

**Ђорђе Вукадиновић** истакао је да је важно да чланови Одбора буду боље упознати са иницијативом Јавне медијске установе „Радио-телевизија Србије” и изнео предлог да се расправа о овој тачки Дневног реда одложи.

**Ана Стевановић** указала је на одређене техничке недостатке, које иницијативa Јавне медијске установе „Радио-телевизија Србије” има.

**Весна Марјановић** указала је на чињеницу да је у делокругу рада Одбора за културу и информисање и разматрање питања из области информисања, као и да би у складу са процедуром предвиђеном Пословником, иницијативу требало упутити Одбору за уставна питања и законодавство. Такође, изнела је предлог да се у наредном периоду одржи седница Одбора на којој би се разматрали проблеми у фунционисању Јавне медијска установа „Радио телевизија Србије“,.

С обзиром да поводом ове тачке Дневног реда није било даље расправе, председавајућа је ставила на гласање предлог да Одбор за културу и информисање, Иницијативу за доношење аутентичног тумачења одредаба члана 100. Закона о електронским медијима, коју је поднела Јавна медијска установа „Радио телевизија Србије“, упути Одбору за уставна питања и законодавство, на разматрање и даљу надлежност.

Одбор је са 13 гласова за и 2 уздржана, усвојио предлог да се Иницијатива за доношење аутентичног тумачења одредаба члана 100. Закона о електронским медијима, коју је поднела Јавна медијска установа „Радио телевизија Србије“, упути Одбору за уставна питања и законодавство, на разматрање и даљу надлежност.

Председавајућа је ставила на гласање предлог Весне Марјановић, да се одржи нова седница Одбора на којој би се разматрали проблеми Јавне медијске установе „Радио-телевизија Србије”.

Одбор је са 5 гласова за, 2 гласа против и 7 чланова који нису гласали, одбио предлог Весна Марјановић.

Седница је завршена 15,00 часова.

СЕКРЕТАР ПРЕДСЕДНИК

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Дана Гак Маја Гојковић